ระเบียบเทศบาลตำบลหนองขุ่นระเบียบเทศบาลตำบลหนองขุ่นว่าด้วยการควบคุมการเลี้ยงหรือปล่อยสุนัขพ.ศ.๒๕๕๓ โดยที่เป็นการสมควรกำหนดระเบียบเทศบาลตำบลหนองขุ่นว่าด้วยการควบคุมการเลี้ยงหรือปล่อยสุนัขอาศัยอำนาจตามความในมาตรา ๖๐ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ ประกอบกับข้อ ๗ ข้อ ๘ ข้อ ๑๒ และข้อ ๑๓ของเทศบัญญัติเทศบาลตำบลหนองขุ่น เรื่อง การควบคุมการเลี้ยงและปล่อยสัตว์ พ.ศ.๒๕๕๓ นายกเทศมนตรีตำบลหนองขุ่น จึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบเทศบาลตำบลหนองขุ่นว่าด้วยการควบคุมการเลี้ยงหรือปล่อยสุนัข พ.ศ. ๒๕๕๓ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบ ข้อบังคับ ประกาศหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้การทำทะเบียน หมายถึงการจดทะเบียนและการขึ้นทะเบียนการขึ้นทะเบียน หมายถึงการนำเอกสารที่ทางเทศบาลตำบลหนองขุ่นกำหนดแจ้งต่อเจ้าหน้าที่เพื่อบันทึกรายละเอียดรูปพรรณสัณฐานและทำบัตรประจำตัวสุนัขตามแบบที่ทางเทศบาลตำบลหนองขุ่นกำหนดเจ้าของสุนัข หมายถึงเจ้าของหรือผู้ครอบครองสุนัขสุนัขควบคุมพิเศษ หมายถึง(๑) สุนัขสายพันธุ์พิทบูลทอเรีย (Pitbullterrier) บูลเทอเรีย (Bullterier) สเตฟฟอร์ดเชอร์บูลเทอเรีย (Staffordshire bullterier)และสายพันธุ์อื่นที่เทศบาลตำบลหนองขุ่นประกาศกำหนด(๒) สุนัขที่มีประวัติทำร้ายคนหรือพยายามทำร้ายคนโดยมีหลักฐานการแจ้งความต่อเจ้าหน้าที่ตำรวจ(๓) สุนัขที่มีพฤติกรรมไล่ทำร้ายคนหรือสัตว์โดยปราศจากการยั่วยุหมวด๑การทำทะเบียนสุนัข ข้อ ๕ กำหนดให้สุนัขเป็นสัตว์ที่ต้องขึ้นทะเบียนและให้เจ้าของสุนัขมีหน้าที่นำสุนัขไปขึ้นทะเบียนข้อ ๖ ให้เจ้าของสุนัขนำสุนัขมาขึ้นทะเบียนได้ที่กองสาธารณสุขและสิ่งแวดล้อมเทศบาลตำบลหนองขุ่นข้อ ๗ เจ้าของสุนัขต้องขึ้นทะเบียนสุนัขภายในกำหนดหนึ่งปีนับแต่วันที่เทศบาลตำบลหนองขุ่นประกาศ กรณีสุนัขเกิดก่อนวันครบกำหนดหนึ่งปีและมีอายุยังไม่ครบหกสิบวันให้ผ่อนผันจนถึงสุนัขอายุครบหกสิบวันข้อ ๘ สุนัขที่เกิดหลังวันครบกำหนดหนึ่งปีนับแต่วันที่เทศบาลตำบลหนองขุ่นประกาศเจ้าของสุนัขต้องขึ้นทะเบียนเมื่อสุนัขมีอายุไม่เกินหกสิบวันข้อ ๙ ผู้มีสิทธิ์ขึ้นทะเบียนสุนัขต้องอยู่ในฐานะเจ้าบ้านตามทะเบียนบ้านในกรณีที่เจ้าของสุนัขมิได้เป็นเจ้าบ้านต้องมีหนังสือยินยอมจากเจ้าบ้านข้อ ๑๐ การขึ้นทะเบียนสุนัขต้องดำเนินการให้แล้วเสร็จภายในสามสิบวันนับแต่วันจดทะเบียนข้อ ๑๑ การขึ้นทะเบียนสุนัขเจ้าของสุนัขต้องยื่นคำขอพร้อมแนบเอกสาร ดังนี้(๑) สำเนาบัตรประชาชน(๒) สำเนาทะเบียนบ้านที่สุนัขอาศัยอยู่(๓)ในกรณีเจ้าของสุนัขไม่ได้เป็นเจ้าของบ้านต้องมีหนังสือยินยอมจากเจ้าบ้านตามแบบที่ทางเทศบาลตำบลหนองขุ่นกำหนดพร้อมสำเนาบัตรประจำตัวประชาชนของเจ้าบ้าน(๔) ใบรับรองที่ระบุการฉีดวัคซีนป้องกันโรคพิษสุนัขบ้ามาไม่เกินหนึ่งปีมีการระบุหมายเลขการผลิตวัคซีนและลงชื่อสัตวแพทย์ผู้ฉีดพร้อมเลขที่ใบอนุญาตประกอบวิชาชีพการสัตวแพทย์(๕)หนังสือรับรองการผ่าตัดทำหมันโดยสัตวแพทย์ผู้ประกอบวิชาชีพการสัตวแพทย์ ที่ได้รับอนุญาต (ถ้ามี)(๖) หนังสือมอบอำนาจในกรณีเจ้าของสุนัขไม่ได้มาดำเนินการเองข้อ ๑๒ แบบคำขอขึ้นทะเบียนสุนัขและบัตรประจำตัวสุนัขให้เป็นไปตามแบบที่ทางเทศบาลตำบลหนองขุ่นกำหนดบัตรประจำตัวสุนัขมีอายุสองปีเว้นแต่บัตรประจำตัวสุนัขที่ทำหมันแล้วให้มีอายุสี่ปีเจ้าของสุนัขต้องต่อบัตรประจำตัวสุนัขภายในสามสิบวันนับแต่วันที่บัตรประจำตัวสุนัขหมดอายุข้อ ๑๓ ในกรณีที่มีการเปลี่ยนแปลงรายละเอียดการขึ้นทะเบียนสุนัขเช่น การย้ายสถานที่อยู่ของสุนัข การเปลี่ยนเจ้าของสุนัขหรือการเปลี่ยนแปลงสาระในเอกสารการขึ้นทะเบียนสุนัขหรือบัตรประจำตัวสุนัข เป็นต้นเจ้าของสุนัขต้องยื่นคำขอเปลี่ยนแปลงพร้อมกับหลักฐานหรือแบบคำขอทั่วไปที่กองสาธารณสุขและสิ่งแวดล้อม เทศบาลตำบลหนองขุ่นภายในสามสิบวันข้อ ๑๔ กรณีสุนัขตายต้องแจ้งต่อสำนักปลัด(กองสาธารณสุขและสิ่งแวดล้อม) เทศบาลตำบลหนองขุ่นไว้ภายในสามสิบวันข้อ ๑๕ กรณีสุนัขหาย ต้องแจ้งต่อกองสาธารณสุขและสิ่งแวดล้อมเทศบาลตำบลหนองขุ่นในทันทีที่ทราบและเจ้าของสุนัขต้องแจ้งกองสาธารณสุขและสิ่งแวดล้อมเทศบาลตำบลหนองขุ่นทราบทันทีเมื่อพบตัวหมวด๒การควบคุมการเลี้ยงสุนัข ข้อ ๑๖ เจ้าของสุนัขต้องเลี้ยงสุนัขเฉพาะในบ้านตามทะเบียนบ้านที่ระบุไว้ในการขึ้นทะเบียนข้อ ๑๗ เจ้าของสุนัขมีหน้าที่กำจัดสิ่งปฏิกูลอันเกิดจากสุนัขในที่สาธารณะโดยทันทีข้อ ๑๘ เจ้าของสุนัขมีหน้าที่เลี้ยงดูให้อาหารและน้ำเพื่อการดำรงชีวิตที่ปกติสุขของสุนัขข้อ ๑๙ เจ้าของสุนัขต้องรับผิดชอบต่อความเป็นอยู่ของสุนัขและถือเป็นหน้าที่ที่จะต้องพาสุนัขไปพบสัตวแพทย์เพื่อทำการตรวจรักษาเมื่อเจ็บป่วยข้อ ๒๐ เจ้าของสุนัขต้องเลี้ยงดูสุนัขในพื้นที่ที่เหมาะสมไม่คับแคบหรือสกปรกเกินไปจนเป็นผลเสียต่อสุขภาพของสุนัขข้อ ๒๑ เจ้าของสุนัขมีหน้าที่ระวังและรับผิดชอบมลภาวะทางด้านเสียงและกลิ่นที่รบกวนผู้อื่นรวมตลอดถึงอันตรายต่อสุขภาพของผู้อื่นข้อ ๒๒ สุนัขที่เจ้าของไม่พึงประสงค์จะเลี้ยงดูอีกต่อไปเจ้าของสุนัขต้องมอบสุนัขพร้อมบัตรประจำตัวสุนัขให้กับบุคคลอื่นที่ยินยอมด้วยความเต็มใจและเจ้าของใหม่จะต้องแจ้งต่อเจ้าหน้าที่ภายในสามสิบวัน หากไม่สามารถหาผู้อุปการะใหม่ได้ให้อยู่ในดุลยพินิจเจ้าพนักงานท้องถิ่นข้อ ๒๓ กรณีเจ้าหน้าที่ดำเนินการจับและควบคุมสุนัขที่มีเจ้าของในที่สาธารณะและเจ้าของใหม่ไม่ติดต่อรับคืนภายในสามสิบวันให้สุนัขตกเป็นกรรมสิทธิ์ของเทศบาลตำบลหนองขุ่นที่จะดำเนินการต่อไปตามความเหมาะสมเจ้าของเดิมจะถูกปรับตามอัตราสูงสุดหมวด๓การนำสุนัขออกนอกสถานที่เลี้ยง ข้อ ๒๔ การนำสุนัขออกนอกสถานที่เลี้ยงเจ้าของสุนัขต้องพกบัตรประจำตัวสุนัขตลอดเวลาและต้องแสดงบัตรเมื่อเจ้าหน้าที่เรียกตรวจข้อ ๒๕ กรณีเจ้าหน้าที่พบสุนัขในที่สาธารณะโดยปราศจากการควบคุมเจ้าหน้าที่สามารถจับและควบคุมสุนัขไว้ เพื่อดำเนินการตามระเบียบนี้ข้อ ๒๖ การนำสุนัขออกนอกสถานที่เลี้ยงเจ้าของสุนัขต้องควบคุมสุนัขด้วยเครื่องควบคุมสุนัขที่แข็งแรงพอที่จะหยุดยั้งสุนัขมิให้ทำร้ายผู้อื่นที่มิใช่เจ้าของหรือทำความเสียหายให้เกิดกับสิ่งของสาธารณะหรือของบุคคลอื่นได้ทันท่วงทีข้อ ๒๗ สุนัขควบคุมพิเศษจะต้องมีการบันทึกประวัติในทะเบียนประวัติเป็นการเฉพาะและมีบันทึกในบัตรประจำตัวสุนัขข้อ ๒๘ การนำสุนัขควบคุมพิเศษออกนอกสถานที่เลี้ยงเจ้าของสุนัขจะต้องจัดให้สุนัขสวมใส่อุปกรณ์ ครอบปาก และผูกสายลากจูงห่างจากตัวสุนัขไม่เกินห้าสิบเซนติเมตรโดยตลอดเวลาห้ามบุคคลอายุต่ำกว่าสิบห้าปี นำสุนัขควบคุมพิเศษออกนอกสถานที่เลี้ยงข้อ ๒๙ ผู้ใดฝ่าฝืนระเบียบนี้มีโทษตามพระราชบัญญัติการสาธารณสุขพ.ศ. ๒๕๓๕ประกาศณ วันที่ ๒๔ มิถุนายน พ.ศ. ๒๕๕๓บุญส่งจิตรจุนนายกเทศมนตรีตำบลหนองขุ่นปริยานุช/ผู้จัดทำ๒๐ตุลาคม ๒๕๕๓ณัฐวดี/ตรวจ๒๐ตุลาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๑๙ ง/หน้า ๑/๑๑ ตุลาคม ๒๕๕๓